গাজীপুরে বারির কবরস্থান থেকে ৩০ কংকাল চুরি
গাজীপুরে বাংলাদেশ কৃষি গবেষণা ইন্সটিটিউটের (বারি) কবরস্থান থেকে অন্তত ৩০টি লাশের কংকাল চুরি হয়েছে। বৃহস্পতিবার স্থানীয়রা ওই চুরির ঘটনা জানতে পেরেছেন। 







বারির সিকিউরিটি ইনচার্জ মো. নজরুল ইসলাম জানান, কবরস্থানের পাশেই সীমানা প্রাচীরের নিচে ফাঁকা স্থান রয়েছে। এ ছাড়া ওই এলাকায় রাতে লাইটের ব্যবস্থা নেই। এ সব সমস্যার কথা আগেও একাধিকবার প্রশাসনকে জানানো হলেও কোনো ব্যবস্থা নেয়া হয়নি। 




কবরস্থান থেকে বৃহস্পতিবার সকালে কয়েকটি হ্যান্ডগ্লাভস, চাকু ও কংকাল পরিষ্কার করার সরঞ্জাম উদ্ধার করা হয়েছে। মঙ্গলবার-বুধবার রাতকালীন যে কোনো সময়ে ওই চুরির ঘটনা ঘটে থাকতে পারে বলেও জানান তিনি।  
গাজীপুর মেট্রোপলিটন পুলিশের সদর থানার ওসি মো. আলমগীর ভূঁইয়া জানান, কবরের ২৪টির মতো কংকাল চুরির খবর পেয়েছি। এ ব্যাপারে বারির পক্ষ থেকে বৃহস্পতিবার সাধারণ ডায়রি (জিডি) করতে গেলে তাদের মামলা দায়েরের পরামর্শ দেয়া হয়েছে বলেও জানান তিনি।

গাজীপুরে বাংলাদেশ কৃষি গবেষণা ইন্সটিটিউটের (বারি) কবরস্থান থেকে অন্তত ৩০টি লাশের কংকাল চুরি হয়েছে। বৃহস্পতিবার স্থানীয়রা ওই চুরির ঘটনা জানতে পেরেছেন।